Opsamler du ikke dit regnvand, vil det sive ned igennem jorden, hvor det til sidst ophobes som grundvand. Når der nogle gange dannes vandhuller, er det fordi vandet har sværere ved at trænge igennem nogle jordtyper frem for andre. F.eks. er ler sværere at trænge igennem end sand.
Det er ikke alt vandet, der siver ned og bliver til grundvand, noget af det når at fordampe, inden det kommer så langt.
I tørre perioder kommer der selvsagt ikke så meget regn, men har du opsamlet regnvand, kan du både vande med god samvittighed samt hjælpe med til, at mængden af grundvand øges – også i de tørre perioder.